open-index/open-wikipedia-markdown huggingface dataset:
আবির

**আবির** ভারতীয় উপমহাদেশে ব্যবহৃত এক প্রকারের রঞ্জক পদার্থ। এটি গুঁড়ো হিসাবেই ব্যবহার হয়, তরল ভাবে নয়। হোলি খেলার সময় এটি ব্যবহার করা হয়। হোলির পূর্বে বাজারে এটি বিক্রি হয়। ফাল্গুন মাসে (হোলি খেলার সময়) ব্যবহার তাই এর অন্য নাম **ফাগ**।

কৃত্রিম বা প্রাকৃতিক, দুই রকমের উৎস হতেই আবির তৈরি করা হয়। অপরাজিতা, গাঁদা, দোপাটি — এসব ফুলের নির্যাস হতে আবির তৈরি করা হয়। এই রঞ্জককে অনেক সময় অভ্রের গুঁড়োর সঙ্গে মিশানো হয়, যার দরুন এটি জ্বলজ্বল করে।

হোলির দিন বয়স্করা আশির্বাদ হিসাবে ছোটদের মাথায় আবির দেন। ছোটরা বড়দের পায়ে দেয়। তারপর সবাই সবার গালে মুখে আবির মাখিয়ে দেয়। অনেক সময় চোখে আবির ঢুকে গিয়ে বিপদ ঘটতে পারে। আবির সাধারণতঃ বিষাক্ত নয়। কিন্তু অভ্র বা কোন কেলাসাকার গুঁড়ো ব্যবহার হলে তাতে চোখের কর্নিয়াতে আঁচড় লাগতে পারে। এই জন্যে আবিরের তৈরির সময় রং মেশাবার জন্যে ব্যবহৃত বিভিন্ন রকম গুঁড়োর মধ্যে ট্যাল্কম পাউডারের মত অক্ষতিকর পদার্থ ব্যবহার বাড়াবার চেষ্টা করা হচ্ছে।
## উৎস
থাম্ব|রাধাকৃষ্ণ
লোককথা অনুসারে কৃষ্ণ রাধার তুলনায় অনেক কালো বলে মায়ের কাছে অনুযোগ জানায়। এর ফলে কৃষ্ণের মা রাধার মুখে রং ছুড়ে মারে। হিন্দুবিশ্বাসমতে এই ঘটনার প্রেক্ষিতে হোলি উৎসবের প্রচলন শুরু হয়।

## তথ্যসূত্র

## বহিঃসংযোগ
* Extracts from commonly-found flowers to power shades of abir দি টেলিগ্রাফ।
* বাজারে আবির বিক্রির ছবি।

বিষয়শ্রেণী:রঞ্জক পদার্থ
বিষয়শ্রেণী:অসম্পূর্ণ
বিষয়শ্রেণী:দোলযাত্রা
বিষয়শ্রেণী:হিন্দু উৎসব
বিষয়শ্রেণী:হোলি
মেইজি যুগ

200px|right|thumb|সম্রাট মেইজী
 হলো জাপানের ইতিহাসের একটি সময়কাল যা ২৩ অক্টোবর, ১৮৬৮ থেকে ৩০ জুলাই, ১৯১২ পর্যন্ত বজায় ছিল। মেইজি যুগ ছিল জাপান সাম্রাজ্যের ইতিহাসের প্রথমার্ধ, যখন জাপানি জনগণ পশ্চিমা শক্তির উপনিবেশবাদের ঝুঁকিতে থাকা একটি বিচ্ছিন্ন সামন্ততান্ত্রিক সমাজ থেকে একটি আধুনিক, শিল্পোন্নত জাতিরাষ্ট্র এবং উদীয়মান মহান শক্তির নতুন দৃষ্টান্তে পৌছে ছিল। এর পিছনে ছিল পশ্চিমা বৈজ্ঞানিক, প্রযুক্তিগত, দার্শনিক, রাজনৈতিক, আইনি এবং নান্দনিক ধারণার প্রভাব। আমূল ভিন্ন ধারার এই ধরনের ব্যাপক কর্মসূচি গ্রহণের ফলে, জাপানে ঘটা পরিবর্তনগুলি গভীর ও সুদূরপ্রসারী ছিল এবং জাপানের সামাজিক কাঠামো, অভ্যন্তরীণ রাজনীতি, অর্থনীতি, সামরিক এবং বৈদেশিক সম্পর্ককে প্রভাবিত করেছিল। যুগটি মূলত সম্রাট মেইজির ৪৫ বছরের শাসনকালেকে প্রতিফলিত করে যার সূচনা হয়েছিল ১৮৬৮ সালে কেইয়ো যুগের সমাপ্তির মাধ্যমে এবং ১৯১২ সালে সম্রাট মেইজির মৃত্যুর পর সম্রাট তাইশো সিংহাসনে আরোহণ করলে এই যুগের অবসান হয় এবং তাইশো যুগের সূচনা হয়।

## আরো দেখুন
* জাপানের ইতিহাস
* জাপানের আধুনিকায়ন 
* জাপান সাম্রাজ্য

## তথ্যসূত্র

বিষয়শ্রেণী:জাপানের ইতিহাস
পলক (চোখ)

thumb|নেত্রপাত বা পলক ফেলা
**পলক** () এক ধরনের পাতলা চামড়ার ভাঁজ যা চোখকে ঢেকে রাখাসহ চোখ রক্ষা করতে সাহায্য করে। এটি **চোখের পাতা**, বা **নেত্র পল্লব** নামে পরিচিত। চোখের উপর ঢাকনা হিসাবে কাজ করে। চামড়ায় মোড়া উপরের এবং নিচের পাতার প্রান্ত বরাবর এক সারি করে লোমের মত "পক্ষ" আছে। পক্ষ চোখকে দেখতে সুন্দর করে তাই কাজল (অঞ্জন) ইত্যাদি বহু প্রসাধন দ্রব্য এর উপর ব্যবহার হয়। কিন্তু পক্ষের আসল কাজ ধুলা বালি ইত্যাদি থেকে চোখকে রক্ষা। পলক ও পক্ষ অত্যন্ত সংবেদনশীল অঙ্গ এবং খুব অল্প বায়ু প্রবাহকেও উপলব্ধি করতে পারে।

পলক বন্ধ খোলা করার মাধ্যমে অশ্রুকে চোখের অনাবৃত অংশের উপর মাখিয়ে চোখকে শুষ্কতার হাত থেকে রক্ষা করে। ঐছিকভাবে সম্ভব হলেও নেত্রপাত রিফ্লেক্স ক্রিয়া হিসাবে অনৈচ্ছিকভাবে চলতে থাকে। নেত্রপাত বা পলক ফেলা এত তাড়াতাড়ি হয় যে পলক শব্দটি "ক্ষুদ্র সময়" বা ক্ষণ হিসাবেও ব্যবহার হয়। চোখের পলকের মধ্যের পেশীগুলি দেহের দ্রুততম পেশীগুলির অন্যতম। ক্ষুদ্রতম ঐচ্ছিক পেশীও বটে (এই জন্যে মৃত্যুর পর রাইগর মর্টিস প্রথম দেখা দেয় এই পেশীসমূহের মধ্যে)।

## পলকের গঠন
thumb
পলকের মধ্যে বাইরে থেকে ভেতরে এ অনুক্রমে স্তরগুলো হল:
# ত্বক 
# সাবকিউটেনিয়াস কলা 
# পেশী (**অরবিকুলারিস অক্যুলি** পেশী (যা চোখ বন্ধ করে), এবং উর্ধ-পত্রের ক্ষেত্রে এর সঙ্গে চোখ খোলার পেশী **লিভেটর প্যাল্পেব্রি সুপিরিয়রিস**)
# অরবাইটাল সেপ্টাম
# টারসাল প্লেট
# কঞ্জাংটাইভা

পক্ষগুলি দেখতে লোমের মত হলেও শরীরস্থান সংক্রান্ত কিছু অন্যান্য বৈশিষ্ট সমন্বিত। এদের নাড়াচাড়া করার জন্যে অ্যারাক্টরেস পাইলোরাম পেশী নেই। এরা পাতার মধ্যে প্রেথিত, এবং পাতার সাথেই নড়ে, আলাদাভাবে নড়ে না। ট্রাকোমা রোগে পক্ষগুলো অন্তর্মুখী হয়ে যায় ও কর্নিয়ার ক্ষতি বা অন্ধত্ব ঘটাতে পারে।

পক্ষগুলো দ্বারা নির্দেশিত প্রান্ত রেখার একটু ভিতর দিয়ে সামান্য ফাঁক দিয়ে দিয়ে মিবোমিয়ান গ্রন্থিগুলির মুখ আছে। এগুলো টারসাল প্লেতেরে মধ্যে অবস্থিত জটিল সেবেসিয়াস গ্রন্থি। এদের মুখপথ বন্ধ হয়ে গেলে মিবোমিয়ান গ্রন্থি স্ফীত হয়ে আঞ্জনি (chalazion, ক্যালাজিওন) দেখা দেয়। অনেক সময় স্টাফাইলোকক্কাল সংক্রমণ হলে খুব ব্যথাজনক স্ফীতি হয়, যাকে সাদা বাংলায় চোখ ওঠা (ইংরেজি স্টাই Stye) বলে।

বিষয়শ্রেণী:চোখ
বিষয়শ্রেণী:মানব চক্ষু শরীরস্থান
বিষয়শ্রেণী:মানব শারীরস্থান
ফুজিস

থাম্ব|"ফুজিস" ব্যান্ড
**ফুজিস** (The Fugees) মার্কিন যুক্তরাষ্ট্রের একটি বিখ্যাত হিপহপ ব্যান্ড।  হিপহপ, সোল ও রেগে মিউজিক এদের মূল সঙ্গীত। দলের সদস্যরা হল র‌্যাপার ও সঙ্গীত পরিচালক‌ ওয়াইক্লেফ জঁ, র‌্যাপার ও গায়ক লরেন হিল এবং র‌্যাপার প্রাজ মাইকেল । এরা সকলেই হাইতি থেকে আগত। মূলত এ কারণে তাদের ব্যান্ডের নামের উৎস হচ্ছে রিফুজি। তাদের দুটো এ্যালবামের মধ্যে ১৯৯৬ সালে **দ্যা স্কোর** যা মাল্টি প্লাটিনাম ও গ্র্যামি জয়ী। ১৯৯৭ সালে ব্যান্ডটি ভেঙ্গে যাবার পরে লরিন হিল ও ওয়াইক্লেফ জঁ এককভাবেও সঙ্গীতে সফলতা অর্জন করেন।
বিষয়শ্রেণী:হিপ-হপ ব্যান্ড
বিষয়শ্রেণী:মার্কিন সঙ্গীত দল
বিষয়শ্রেণী:মার্কিন হিপ হপ দল
বিষয়শ্রেণী:এমটিভি ইএমএ বিজয়ী
বিষয়শ্রেণী:ব্রিট পুরস্কার বিজয়ী
ব্রিটেন

**ব্রিটেন** বলতে বোঝাতে পারে:

* গ্রেট ব্রিটেন, ইউরোপের একটি দ্বীপ, যা ইংল্যান্ড, স্কটল্যান্ড ও ওয়েলস নিয়ে গঠিত।
* যুক্তরাজ্য, ইউরোপের একটি দ্বীপরাষ্ট্র, যা গ্রেট ব্রিটেন ও উত্তর আয়ারল্যান্ড নিয়ে গঠিত।
* ব্রিটিশ দ্বীপপুঞ্জ, যা গ্রেট ব্রিটেন, আয়ারল্যান্ড ও অন্যান্য ছোট দ্বীপ নিয়ে গঠিত।
* যুক্তরাজ্যের রাজতন্ত্র দ্বারা শাসিত এলাকা, যা যুক্তরাজ্য, ব্রিটিশ ক্রাউনের নির্ভরশীল অঞ্চল ও ব্রিটিশ ওভারসিজ অঞ্চল নিয়ে গঠিত।
ফ্যাটবয় স্লিম

**ফ্যাটবয় স্লিম**, প্রকৃত নাম **নরম্যান কুক'', জন্মগত নাম **কুয়েনটিন লিও কুক''' একজন ইংরেজ সংগীতজ্ঞ। তিনি ১৯৬৩ সনের ৩১ জুলাই জন্মগ্রহণ করেছেন। ড্যান্স মিউজিক মূলতঃ তার ক্ষেত্র। তার গানের ধরনটি big beat নামে পরিচিত যা হিপ হপ, ব্রেকবিট, রক, ট্রেন্স, রিদম এন্ড ব্লুজ এর সমন্বয়।

## ইতিহাস
কুয়েনটিন লিও কুক রিগেট, সারে ইংল্যানডের রিগেট গ্রামার স্কুলে পড়াশোনা করেন।তিনি তার প্রতিবেশী এনড্রু থমাস ও সাহিত্যের ছাত্র আইয়ান ম্যকে কে নিয়ে পারঅকসাইড নামে ১টি পান্ক ফানজিন শুরু করেন।

## রেকর্ডিংস:

## পরিবেশন

## বায়োগ্রাফি

## পুরস্কার/সম্মাননা

## এলবামসমূহ

সংযোগ উইকিen

বিষয়শ্রেণী:ইংরেজ সঙ্গীত দল
বিষয়শ্রেণী:এমটিভি ইএমএ বিজয়ী
বিষয়শ্রেণী:রিমিক্সার
বিষয়শ্রেণী:ব্রিট পুরস্কার বিজয়ী
বিষয়শ্রেণী:ইংরেজ রেকর্ড প্রযোজক
বিষয়শ্রেণী:লন্ডনের সঙ্গীতজ্ঞ
বিষয়শ্রেণী:ইংরেজ ইলেকট্রনিক সঙ্গীতজ্ঞ
বিষয়শ্রেণী:ব্রাইটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইলেকট্রনিক ডান্স মিউজিক ডিজে
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:আইভোর নোভেলো পুরস্কার বিজয়ী
বিষয়শ্রেণী:ব্রোমলির ব্যক্তি
অ্যালানিন

**অ্যালানিন** এর চিহ্ন Ala (তিন অক্ষর) বা A (এক অক্ষর)।  এর সঠিক নাম আলফা অ্যালানিন (অপর নাম ২-অ্যামিনো প্রোপানয়িক এসিড)। এটি দ্বিতীয় ক্ষুদ্রতম প্রাকৃতিক (প্রোটিন গঠনকারী) অ্যামিনো অ্যাসিড (গ্লাইসিনের পরেই)। প্রোটিনে না থাকলেও বিটা অ্যালানিনও (Beta-alanine) (৩-অ্যামিনো প্রোপানয়িক এসিড) প্রকৃতিতে পাওয়া যায়।
অ্যালানিন খাদ্য হতে গৃহীত অবশ্য প্রয়োজনীয় অ্যামিনো অ্যাসিড গুলোর মধ্যে পড়েনা, কারণ মানবেদেহের অভ্যন্তরে এটি তৈরি হতে পারে। এর দুই ধরনের আলোক সমাণু দেখা যায় - এল এবং ডি সমানু। ২০টি অ্যামিনো এসিডের মধ্যে এল-অ্যালানিন লিউসিন এর পরেই প্রোটিন তৈরির কাজে সবচেয়ে বেশি ব্যবহৃত হয়। মানবদেহে ডি অ্যালানিন অপ্রতুল। এর সন্ধান পাওয়া যায় ব্যাকটেরিয়ার কোষপ্রাচীরে এবং কিছু পেপটাইড অ্যান্টিবায়োটিক এ।

## গঠন
অ্যালানিনের আলফা কার্বন পরমাণুটি একটি হাইড্রোজেন পরমাণু, একটি কার্বক্সিল মূলক ও একটি অ্যামিন মূলক ছাড়াও একটি মিথাইল মূলক সাথে যুক্ত। এজন্য গঠনের দিক থেকে একে আলোক সমাণু যুক্ত অ্যামিনো অ্যাসিডদের মধ্যে সবচেয়ে সরল অ্যামিনো এসিড বলা হয়ে থাকে (কারণ সরলতম অ্যামিনো অ্যাসিড গ্লাইসিন আলোক সমাণু যুক্ত নয়) । একে অ্যালিফেটিক বা সরল শিকল অ্যমিনো এসিডে শ্রেণীভূক্ত করা হয়েছে। এর আণবিক ভর ৮৯.১।

## সংশ্লেষণ
পাইরুভেট এর নাথে একটি অ্যামিনো গ্রুপ যুক্ত হয়ে সাধারণত অ্যালানিনের জন্ম হয়। এজন্য দেহের বিপাক কার্যপ্রণালী যেমন গ্লাইকোলাইসিস, গ্লুকোনিওজেনেসিস, সাইট্রিক এসিড চক্র তে এর গুরুত্বপূর্ণ ভূমিকা রয়েছে।

## কাজ
এটি প্রাণীদেহে কোরি চক্র বা অ্যালানিন চক্রের মাধ্যমে পেশী নিঃসৃত পাইরুভেট থেকে যকৃতে গ্লুকোজ তৈরি করতে সাহায্য করে।

অ্যালানিনের মিথাইল গ্রুপটি সহজে বিক্রিয়ায় অংশগ্রহশ করেনা। সুতরাং উৎসেচক ইত্যাদির ইলেক্ট্রন আদান প্রদান ইত্যাদি কাজের ক্ষেত্রে এটি খুব গুরুত্বপূর্ণ অবদান রাখতে পারেনা। তবে প্রোটিন যার সাথে বিক্রিয়া করবে সেই বিকারককে চেনার ক্ষেত্রে বা অন্যান্য নিষ্ক্রিয় অণু যেমন কার্বনের সাথে বিক্রিয়ার ক্ষেত্রে এটি গুরুত্বপূর্ণ ভূমিকা পালন করে।

## আণবিক জীববিজ্ঞানে ব্যবহার
প্রোটিনের, সক্রিয় অংশ চিনতে অসুবিধে হলে, কৃত্রিম মিউটেশন ঘটিয়ে এক একটি অবস্থানের অ্যামিনো অ্যাসিডের পরিবর্তে অ্যালানিন বসালে কি হয় তা দেখা হয়। একে অ্যালানিন স্ক্যান বলে। যেমন কোন প্রোটিনের মধ্যস্থিত কয়েকটি সেরিনের মধ্যে কোনটি একটি কাইনেজ উৎসেচকের লক্ষ্য তা বোঝা যাবে যখন সেই সেরিনটিকে অ্যালানিন দ্বারা প্রতিস্থাপিত করার পর কাইনেজ উৎসেচক আর সেই প্রোটিনে ফসফেট যোগ করতে পারবে না।

শুধু মানব আবিস্কৃত আণবিক জীববিজ্ঞানই নয় প্রকৃতিও অপেক্ষাকৃত নিষ্কৃয় অ্যালানিনকে একই ভাবে ব্যবহার করেছে। বিভিন্ন উৎসেচকের সক্রিয় অংশকে দরকারের সময় ছাড়া নিষ্কৃয় রাখার জন্যে প্রোটিনের নিজের একটি নিয়ন্ত্রক অংশ (রেগুলেটরি ডোমেন) থাকে। অধিকাংশ ক্ষেত্রে নিয়ন্ত্রক অংশে একটি সিউডো-সাবস্ট্রেট পেপ্টাইড থাকে, যা দেখতে একদম লক্ষ্য সাবস্ট্রেট এর মত দেখতে, কিন্তু কেবল সঠিক লক্ষ্যস্থলে ফসফেট গ্রহণকারী সেরিন বা থ্রিওনিনের স্থলে অ্যালানিন অবস্থিত।

## উৎস
যেকোন আমিষ জাতীয় খাদ্য যেমন মাছ, মাংস, ডিম, দুধ ইত্যাদি অ্যালানিন সমৃদ্ধ।

## তথ্যসূত্র

বিষয়শ্রেণী:অ্যামিনো অ্যাসিড
বিটা অ্যালানিন

[thumb|250px|'''বিটা অ্যালানিন''' ও [আলফা অ্যালানিন|আলফা অ্যালানিনের তুলনা]]

৩-অ্যামিনো প্রোপায়নিক অ্যাসিড।
একমাত্র প্রাকৃতিক বিটা অ্যামিনো অ্যাসিড। অ্যালানিনের মতই গঠন, কেবল অ্যামিনো গ্রুপটি আলফা কার্বনের বদলে বিটা কার্বনের উপর অবস্থিত। এই বদলের ফলে এটি রাইবোজোমে প্রোটিন তৈরীতে অংশ নেয় না, এবং এর মধ্যে কোনো আলোক সমাণু বিশিষ্ট কেন্দ্র নেই। তবে কয়েকটি বিশেষ পেপ্টাইডে বিটা অ্যালানিন থাকে (এরা রাইবোজমে গঠিত নয়)।

## কার্য
# এটি কয়েকটি বিশেষ প্রাকৃতিক পেপ্টাইড কার্নোসিন, আন্সেরাইন ইত্যাদিতে থাকে
# এটি ভিটামিন বি ৫ (প্যান্টোথেনিক অ্যাসিড) এর অংশ।
# এটি গ্লাইসিনের মত একটি ইনহিবিটরি নিউরোট্রান্সমিটার যা গ্লাইসিন রিসেপ্টরের উপর কাজ করতে পারে।

## তথ্যসূত্র

বিষয়শ্রেণী:অ্যামিনো অ্যাসিড
ভিক্টর হুগো

thumb|200px|ভিক্তর উগো
**ভিক্টর হুগো** (**ভিক্তর উগো**; ; ফেব্রুয়ারি ২৬, ১৮০২ – মে ২২, ১৮৮৫) ছিলেন একজন ফরাসি সাহিত্যিক, রাজনীতিবিদ এবং মানবাধিকারকর্মী। তাকে উনিশ শতকের সবচেয়ে প্রভাববিস্তারকারী রোমান্টিক লেখক বলা হয়ে থাকে। তার সৃষ্টিকর্মের মধ্যে আছে *লে মিজেরাব্‌ল* ও *দ্য হাঞ্চব্যাক অব নটরডেম*।

## প্রাথমিক জীবন
## রচনাবলি
তার সময়ের বহু তরুণ লেখকের মত উগোও গভীরভাবে প্রভাবিত ছিলেন রোমান্টিসিজম নামক সাহিত্যিক ধারার অগ্রপথিক এবং ১৯ শতকে ফ্রান্সের প্রখ্যাত চরিত্র ফ্রঁসোয়া রনে দ্য শাতোব্রিয়ঁ দ্বারা। উগো যৌবনে এ প্রতিজ্ঞাও করেছিলেন যে, তিনি হয় শাতোব্রিয়ঁর মতো হবেন অথবা কিছুই হবেন না। শাতোব্রিয়ঁর মতো উগোও রোমান্টিসিজমের ধারাকে এগিয়ে নিয়ে যান, রিপাবলিকানিজমের সমর্থক হিসেবে রাজনীতিতে জড়িয়ে পড়েন, এবং রাজনৈতিক মনোভাবের কারণে নির্বাসনে যেতে বাধ্য হন। রচনায় এরকম অকালপক্ব আবেগ এবং বাগ্মীতার কারণে উগো অল্প বয়সেই সাফল্য এবং খ্যাতি অর্জন করেন। উগোর প্রথম কবিতা সংকলন (Odes et poésies diverses) ১৮২২ সালে প্রকাশিত হয়, যখন তার বয়স ছিল মাত্র ২০। এ গ্রন্থের কারণে তিনি অষ্টাদশ লুইয়ের কাছ থেকে রাজকীয় ভাতা লাভের সম্মান পান। যদিও এ বইটি স্বতঃস্ফূর্ত আবেগের জোয়ারের কারণে প্রশংসিত হয়েছিল, তবে ১৮২৬ সালে প্রকাশিত তার পরবর্তী বইটিই (Odes et Ballades) তাকে একজন মহান কবি, সুরকার এবং গীতিকার হিসেবে সবার কাছে উন্মোচিত করে দেয়।

## তথ্যসূত্র

বিষয়শ্রেণী:১৮০২-এ জন্ম
বিষয়শ্রেণী:১৮৮৫-এ মৃত্যু
বিষয়শ্রেণী:ফরাসি সাহিত্যিক
বিষয়শ্রেণী:ফরাসি রাজনীতিবিদ
বিষয়শ্রেণী:ভিক্টর হুগো
বিষয়শ্রেণী:১৯শ শতাব্দীর ফরাসি ঔপন্যাসিক
বিষয়শ্রেণী:১৯শ শতাব্দীর ফরাসি ছোটগল্প লেখক
বিষয়শ্রেণী:১৯শ শতাব্দীর ভ্রমণ লেখক
বিষয়শ্রেণী:রাজতন্ত্র বিরোধী
বিষয়শ্রেণী:মহাকবি
বিষয়শ্রেণী:প্রাক্তন রোমান ক্যাথলিক
বিষয়শ্রেণী:ফরাসি মানবতাবাদী
বিষয়শ্রেণী:ফরাসি সাহিত্য সমালোচক
বিষয়শ্রেণী:ফরাসি পুরুষ শিল্পী
বিষয়শ্রেণী:ফরাসি দার্শনিক
বিষয়শ্রেণী:সংস্কৃতির দার্শনিক
বিষয়শ্রেণী:ইতিহাসের দার্শনিক
বিষয়শ্রেণী:সাহিত্যের দার্শনিক
বিষয়শ্রেণী:সামাজিক বিজ্ঞানের দার্শনিক
বিষয়শ্রেণী:রোমান্টিক কবি
বিষয়শ্রেণী:সামাজিক দার্শনিক
বিষয়শ্রেণী:পাশ্চাত্য সভ্যতার তাত্ত্বিক
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফরাসি পুরুষ ঔপন্যাসিক
বিষয়শ্রেণী:ফরাসি রাজনৈতিক দার্শনিক
লতিফুর রহমান (বিচারপতি)

**বিচারপতি লতিফুর রহমান** (জন্ম: ১লা মার্চ ১৯৩৬ - মৃত্যু: ৬ই জুন ২০১৭) ছিলেন বাংলাদেশের সাবেক প্রধান বিচারপতি ও ২০০১ সালের তত্ত্বাবধায়ক সরকারের প্রধান উপদেষ্টা।

## প্রারম্ভিক জীবন
লতিফুর রহমান ১লা মার্চ ১৯৩৬ সালে যশোরে জন্মগ্রহণ করেন।

## কর্মজীবন
পেশাজীবনের শুরুতে লতিফুর রহমান কায়েদে আজম কলেজ (বর্তমান শহিদ সোহরাওয়ার্দি কলেজ) ও জগন্নাথ কলেজ-এ (বর্তমান জগন্নাথ বিশ্ববিদ্যালয়) প্রভাষক হিসেবে কাজ করেন। ১৯৬০ সাল থেকে তিনি ঢাকা হাই কোর্টে আইন পেশা শুরু করেন। তিনি শুরুতেই এম.এইচ. খন্দকারের নিকট শিক্ষানবিশ ছিলেন। জনাব খন্দকার বাংলাদেশের প্রথম এটর্নি জেনারেল ছিলেন। ১৯৭৯ সালে লতিফুর রহমান সুপ্রিম কোর্টের হাইকোর্ট বিভাগের অতিরিক্ত বিচারপতি হিসেবে নিয়োগ লাভ করেন। ১৯৮১ সালে তার বিচারকের চাকুরি স্থায়ী হয়। ১৫ জানুয়ারি ১৯৯১ তিনি সুপৃম কোর্টের আপিল বিভাগের বিচারপতি হিসেবে নিয়োগ লাভ করেন। ২০০০ সালের ১ জানুয়ারি তিনি দেশের প্রধান বিচারপতি হিসেবে দায়িত্ব গ্রহণ করেন। ২৮ ফেব্রুয়ারি তিনি প্রধান বিচারপতি থাকাকালীন অবসর গ্রহণ করেন।

## [[তত্ত্বাবধায়ক সরকার]]
সর্বশেষ অবসর প্রাপ্ত বিচাপতি হিসেবে তিনি ২০০১ সালের ১৫ জুলাই তত্ত্বাবধায়ক সরকারের প্রধান উপদেষ্টার দায়িত্ব গ্রহণ করেন। দায়িত্ব গ্রহণের ৩০ মিনিটের মধ্যে তিনি ১৩ জন সচিবকে ওএসডি করে। অষ্টম জাতীয় সংসদের নির্বাচন অনুষ্ঠিত হয় ১ অক্টোবর ২০০১ সালে এবং লতিফুর রহমান ১০ অক্টোবর নতুন প্রধানমন্ত্রী বেগম খালেদা জিয়ার কাছে ক্ষমতা হস্তান্তর করেন। তার অধীনে অনুষ্ঠিত নির্বাচন দেশে-বিদেশে ব্যাপক বিতর্কের জন্ম দেয়। বিএনপি এই নির্বাচনে দুই-তৃতীয়াংশ আসনে জয় লাভ করে এবং আওয়ামী লীগ ৫৮ টি আসন পায়। আওয়ামী লীগ সভানেত্রী শেখ হাসিনা এই নির্বাচনের ফলাফল প্রাথমিক ভাবে প্রত্যাখ্যান করে শপথ নিতে অস্বীকার করে।

## রচনা
প্রধান উপদেষ্টার দায়িত্ব হস্তান্তরের পর বিচারপতি লতিফুর রহমান তার উপদেষ্টা থাকা কালীন অভিজ্ঞতা নিয়ে *তত্ত্বাবধায়ক সরকারের দিন গুলি ও আমার কথা* নামের একটি বই লিখেন।

## মৃত্যু
৬ই জুন ২০১৭ সালে মঙ্গলবার সকালে রাজধানীর সমরিতা হাসপাতালে চিকিৎসাধীন অবস্থায় তিনি মারা যান। 

## তথ্যসূত্র

## বহিঃসংযোগ

বিষয়শ্রেণী:১৯৩৬-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:বাংলাদেশের প্রধান বিচারপতি
বিষয়শ্রেণী:বাংলাদেশের প্রধান উপদেষ্টা
বিষয়শ্রেণী:বাংলাদেশী বিচারক
বিষয়শ্রেণী:ঝিনাইদহ জেলার ব্যক্তি
বিষয়শ্রেণী:বনানী কবরস্থানে সমাধিস্থ
বিষয়শ্রেণী:জগন্নাথ কলেজের শিক্ষক
বিষয়শ্রেণী:মহেশপুর উপজেলা
বিষয়শ্রেণী:সরকারি শহীদ সোহরাওয়ার্দী কলেজ, ঢাকার শিক্ষক
বিষয়শ্রেণী:যশোর জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ সুপ্রীম কোর্টের বিচারপতি
সুয়েডীয় (দ্ব্যর্থতা নিরসন)

**সুয়েডীয়** বলতে নিচের যেকোনটি বোঝাতে পারে:

* উত্তর ইউরোপের রাষ্ট্র সুইডেনে উদ্ভূত বা সংশ্লিষ্ট কোন ব্যক্তি, স্থান বা বস্তু।
* সুইডীয় ভাষা, একটি উত্তর জার্মানীয় ভাষা যাতে মূলত সুইডেন ও ফিনল্যান্ডে কথা বলা হয়। 
* সুয়েডীয় জাতি (Swedes), এদের মধ্যে:
** সুয়েডীয়-মার্কিন
** সুয়েডীয়-আর্জেন্টিনীয়
** সুয়েডীয়-কানাডীয়-রা অন্তর্গত।
জাতিস্মর

জাতিস্মরদের পূর্বজন্ম মনে রাখার অলৌকিক ক্ষমতা থাকে। প্রায় ২০ শতাংশ  মার্কিনী পুনর্জন্মে বিশ্বাস করে। জাতিস্মরদের অস্তিত্ব মেনে নেওয়া মানে পূর্বজন্ম এবং পুনর্জন্মে বিশ্বাস করা। যাঁরা জাতিস্মরদের সন্দেহের চোখে দেখেন তারা বলেন যে এই পূর্বজন্ম মনে রাখা স্বপ্ন ছাড়া আর কিছুই নয়। আবার অনেক বৈজ্ঞানিক বলেন যে পুনর্জন্মকে বিজ্ঞানসম্মতভাবে প্রমাণ করা সম্ভব। পৃথিবীর বহু স্থানে ছোট শিশুরা নিজেদের জাতিস্মর হিসাবে ঘোষণা করে। এদের বয়স সাধারণত দুই থেকে পাঁচ বছর হয়। অনেক সময় এরা, এদের ব্যবহারে, একরকম ভীতি প্রদর্শন করে। দেখা যায় যে ওই শিশুদের পূর্বজন্ম সংক্রান্ত বক্তব্যে ভীতির কারণ পাওয়া যায় । বহু ক্ষেত্রে জাতিস্মরের পূর্বজন্মের পরিবারের সঙ্গে বর্তমান জন্মের পরিবারের কোন সম্পর্ক অথবা পরিচয় থাকে না। সাধারণত সাত বছর বয়স অবধি জাতিস্মরেরা পূর্ব জীবন মনে রাখতে পারে।
ক্যারল ব্যোমানের  বইয়ে  জাতিস্মরদের বিবরণ আছে। ক্যারল মনে করেন জাতিস্মরদের পূর্বজন্মের বিবরণ কল্পনা প্রসূত নয়। ওনার মতে কল্পনা মনের ব্যাপার। জাতিস্মরদের কাছে পূর্বজীবন হল সত্যি ঘটনার পূণাঙ্গ মানসিক চিত্র। একমাত্র একজন সূক্ষ অনুভূতিসম্পন্ন মানুষের পক্ষেই এর তফাৎ করা সম্ভব।

## জাতিস্মর বোঝার উপায়
ক্যারল ব্যোমানের মতে জাতিস্মর বোঝার চার রকম  উপায় আছেঃ

(ক) স্বাভাবিক স্বচ্ছন্দ ভঙ্গিতে পূর্বজন্ম বিষয়ে তথ্য দেওয়া।

(খ) কয়েক দিন/সপ্তাহ/মাস/বছর ধরে পূর্বজন্ম বিষয়ক একই ঘটনার পুনরাবৃত্তি।

(গ) অভিজ্ঞতার বাইরে জ্ঞান।

(ঘ) সেইমত ব্যবহারিক এবং শারীরিক বৈশিষ্টের প্রকাশ।

## গবেষণা
জাতিস্মরদের নিয়ে গবেষণায় অন্যতম উল্লেখযোগ্য নাম ইয়ান স্টেভেনসন । তিনি জাতিস্মরদের নিয়ে গবেষণা পঞ্চাশের দশক থেকে শুরু করেন। তার প্রকাশনার  সংখ্যা অনেক এবং অনেকেই তার লেখার মধ্যেও বৈজ্ঞানিক সত্য খুঁজে পান।
কিন্তু সবাই এঁদের লেখার সমর্থক নন। জাতিস্মর গবেষকদের কাজের নিষ্ঠা মেনে নিলেও নানারকম প্রশ্ন  থেকে যায়। যেমনঃ

(ক) জাতিস্মর সেই সব সমাজেই আবিষ্কার হয়, যেখানে পূর্বজন্ম এবং পুনর্জন্মের মতবাদের উপর প্রবল বিশ্বাস। যেমন যেখানে জাতিস্মরদের লিঙ্গ পরিবর্তনের উপর বিশ্বাস নেই, সেখানে জাতিস্মরদের বর্তমান এবং পূর্বজন্মের মধ্যে লিঙ্গ পরিবর্তনের নজির পাওয়া যায় না। আবার যে সমাজ বিশ্বাস করে যে মৃত্যর পরে তৎক্ষণাৎ পুনর্জন্ম সম্ভব , সেই সমাজে সেইরকমই দেখা যায়।

(খ) অধিকাংশ ক্ষেত্রে জাতিস্মরের পূর্বজীবন সেই সমাজ অথবা পরিবারের মধ্যে সীমাবদ্ধ। যদি পিতৃশাসিত সমাজ হয়, তাহলে জাতিস্মরের পূর্বজীবন পিতার পরিবারের সঙ্গে যুক্ত থাকে। যদি মাতৃশাসিত সমাজ হয় তাহলে এর উল্টো হয়।

(গ) জাতিস্মরের পূর্বজন্মের ঘটনার বিশ্লেষণগুলি প্রধানত সামাজিক বিশ্বাস এবং রীতির উপর নির্ভরশীল। কিছু বিশ্লেষণ চক্রাকার। অর্থাৎ শুরু এবং শেষ নেই। 

(ঘ) জাতিস্মরদের বর্ণিত ঘটনাগুলির অন্যরকম বাস্তবসম্মত ব্যাখ্যাও সম্ভব।

## লক্ষণশাস্ত্র
লক্ষণশাস্ত্র  মতে, জন্মদাগ থেকেই জানা যেতে পারে সেই ব্যক্তির পূর্বজন্ম সম্পর্কে।

• লাল, প্রায় রক্তবর্ণ জন্মদাগ থেকে নাকি বোঝা যায়, এই দাগের অধিকারীর পূর্বজন্ম খুব দূরবর্তী নয়। এই দাগ পূর্বজন্মে পুড়ে যাওয়ার দাগও হতে পারে। যদি লাল দাগ হালকা হয়, তা হলে বুঝতে হবে, পূর্বজন্মে দহনক্ষতের নিরাময় হয়েছিল।

• বেশ গাঢ় বুলেটক্ষতের মতো দাগ নাকি জানায়, বিগত জন্মে ব্যক্তি অস্ত্রাঘাতপ্রাপ্ত হয়েছিলেন।

• বুলেটক্ষতের মতো দাগ যদি হালকা রঙের হয়ে থাকে, বুঝতে হবে সেই ব্যক্তির বিগত জীবনে অস্ত্রক্ষত খুবই গভীর ছিল। হয়তো অস্ত্র শরীরের ভিতরে প্রবেশ করেছিল।

## তথ্যসূত্র


বিষয়শ্রেণী:সম্মোহন
বিষয়শ্রেণী:পুনর্জন্ম
বিষয়শ্রেণী:পুনর্জন্ম গবেষণা
বিষয়শ্রেণী:পরামনোবিজ্ঞান
বিষয়শ্রেণী:পরকাল
বিষয়শ্রেণী:অপবিজ্ঞান
ফয়'স লেক

**ফয়‘স লেক** চট্টগ্রামের পাহাড়তলী এলাকায় অবস্থিত একটি কৃত্রিম হ্রদ। এটি ১৯২৪ সালে আসাম বেঙ্গল রেলওয়ে কর্তৃপক্ষের তত্ত্বাবধানে খনন করা হয় এবং সেসময় পাহাড়তলী লেক হিসেবে পরিচিত ছিল। পরবর্তীতে ইংরেজ রেল প্রকৌশলী ফয়-এর (Foy) নামে ফয়'স লেক নামকরণ করা হয়।

###### বর্ণনা
হ্রদটি তৈরির উদ্দেশ্য ছিল, রেল কলোনিতে বসবাসকারী লোকদের নিকট পানি পৌঁছানো। বর্তমানে এটি বাংলাদেশ রেলওয়ের মালিকানাভুক্ত। বেশ বড় মাপের (৩৩৬ একর জমির উপর) এই হ্রদটি পাহাড়ের এক শীর্ষ থেকে আরেক শীর্ষের মধ্যবর্তী একটি সংকীর্ণ উপত্যকায় আড়াআড়ি ভাবে বাঁধ নির্মাণের মাধ্যমে সৃষ্ট। বাঁধটি চট্টগ্রাম শহরের উত্তর দিকের পাহাড় শ্রেণীর থেকে নেমে আসা পানির প্রবাহের দিক পরিবর্তনের মাধ্যমে এই লেকটিকে সৃষ্টি করেছে। ভূ-তাত্ত্বিকভাবে এইসব পাহাড় শ্রেণী দুপিটিলা স্তর সমষ্টির শিলা দ্বারা গঠিত। ফয়েজ হ্রদের পাশেই আছে চট্টগ্রাম শহরের সবচেয়ে উঁচু পাহাড় বাটালি পাহাড়।

পাহাড়তলী রেলস্টেশনের দক্ষিণ কোল ঘেঁষে আরেকটি কৃত্রিম হ্রদ রয়েছে। ফয়েজ হ্রদ তৈরির পূর্বে আসাম বেঙ্গল রেলওয়ে কর্তৃপক্ষ ১৯২০ সালে এটি খনন করে। দুটি হ্রদই আকর্ষণীয় পর্যটন কেন্দ্র হিসেবে দেশি-বিদেশি পর্যটকদের কাছে জনপ্রিয়। চট্টগ্রাম শহরের ব্যাপক এলাকায় বিশেষ করে নিকটবর্তী রেলওয়ে কলোনিতে পানি সরবরাহের জন্য এই জলাধার দুটি খনন হয়েছিলো।

হ্রদটিকে কেন্দ্র করে বাংলাদেশের সর্ববৃহৎ নির্মাণ প্রতিষ্ঠান কনকর্ড ফয়েজ লেক কনকর্ড নামে একটি বিনোদন উদ্যান স্থাপন করে, যেখানে দর্শনার্থীদের জন্য হ্রদে নৌকাভ্রমণ, রেস্তোরাঁ, ট্র্যাকিং এবং কনসার্ট এর আয়োজন করা হয়ে থাকে। বর্তমানে এখানে বিরল প্রজাতির পাখি এবং পার্কে হরিণ দেখার ব্যবস্থা আছে। ফয়েজ হ্রদের পাশেই অবস্থিত চট্টগ্রাম চিড়িয়াখানা। এছাড়াও দর্শনার্থীরা কটেজ ভাড়া করে থাকতে পারেন। ফয়েজ হ্রদের আশেপাশের মনোরম পরিবেশ এবং প্রাকৃতিক সৌন্দর্যের আকর্ষণে প্রতি বছর দেশি বিদেশি বহু পর্যটক ছুটে আসেন।

###### পর্যটন কেন্দ্র
চট্টগ্রামের পাহাড়তলী এলাকার প্রকৃতির মাঝে অনন্য সুন্দর একটি পর্যটন কেন্দ্র ফয়’স লেক। ছোট ছোট পাহাড় আর টিলার বাঁকে বাঁকে বিস্তৃত এই পর্যটন কেন্দ্রটির অবস্থান।

চট্টগ্রামের পাহাড়তলীর খুলশী এলাকার প্রধান সড়কের পাশে ফয়’স লেকের তোরণ। সেখান থেকে কিছুটা ভেতরে এর মূল প্রবেশ পথ। শুরুতেই ফয়’স লেকের অ্যামিউজমেন্ট ওয়ার্ল্ড।

বেশ কিছু আধুনিক রাইড আছে এখানে। সার্কাস সুইং, বাম্পার কার, বাম্পার বোট, ফ্যামিলি রোলার কোস্টার, জায়ান্ট ফেরিস হুইল, ড্রাই স্লাইড, ফ্যামিলি ট্রেইন, প্যাডেল বোট, ফ্লোটিং ওয়াটার প্লে, পাইরেট শিপের মতো মজাদার সব রাইড।

এখান থেকে উপরে টিলায় আছে বনভোজন কেন্দ্র। সেখান থেকে আরেকটি টিলার উপরে পর্যবেক্ষণ টাওয়ার। চট্টগ্রাম শহরের বার্ডস আই ভিউ দেখা যায় জায়গাটি থেকে। প্রকৃতির মাঝে নির্জনতায় অবকাশ যাপনের জন্য ফয়’স লেকে আছে বেশ কিছু রিসোর্ট। সি-ওয়ার্ল্ডের পাশেই এর অবস্থান। রিসোর্টেও যেতে হয় নৌকায় চড়ে। নির্জনতায় সময় কাটানোর জন্য আদর্শ জায়গা এসব রিসোর্ট।

## চিত্রমালা

File:Foy's Lake Chittagong 02.jpg
File:Foy's Lake, Chittagong. .jpg
File:Foy's Lake Chittagong (1) 01.jpg
File:Foy's lake bank.jpg
File:Foy's Lake Chittagong.JPG
File:Foy's lake Chittagong-4.JPG
File:Foy's Lake 3 by Rahat.jpg
File:Foy's Lake (27).JPG


## তথ্যসূত্র

## বহিঃসংযোগ

* ফয়েজ লেক, পর্যটন তথ্যসমূহ।

বিষয়শ্রেণী:বাংলাদেশের হ্রদ
বিষয়শ্রেণী:চট্টগ্রামের দর্শনীয় স্থান‎
বিষয়শ্রেণী:চট্টগ্রামের পরিবেশ
বিষয়শ্রেণী:বাংলাদেশের জলাশয়
বিষয়শ্রেণী:চট্টগ্রামের ভূগোল
কাপ্তাই হ্রদ

**কাপ্তাই হ্রদ** বাংলাদেশের পার্বত্য চট্টগ্রাম অঞ্চলের রাঙামাটি জেলার একটি কৃত্রিম হ্রদ। কর্ণফুলী পানি বিদ্যুৎ কেন্দ্রের জন্য ১৯৫৬ সালে কর্ণফুলি নদীর উপর কাপ্তাই বাঁধ নির্মাণ করা হলে রাঙামাটি জেলার ৫৪ হাজার একর কৃষি জমি ডুবে যায় এবং এ হ্রদের সৃষ্টি হয়।

## ইতিহাস
### কাপ্তাই বাঁধ
পাকিস্তান সরকার ১৯৫৬ সালে আমেরিকার অর্থায়নে কাপ্তাই বাঁধ নির্মাণ শুরু করে। ১৯৬২ সালে এর নির্মাণ শেষ হয়। ইন্টারন্যাশনাল ইঞ্জিনিয়ারিং কোম্পানি এবং ইউটাহ ইন্টারন্যাশনাল ইনকর্পোরেট  দীর্ঘ ও  উচ্চতার এ বাঁধটি নির্মাণ করে। এ বাঁধের পাশে ১৬টি জলকপাট সংযুক্ত  দীর্ঘ একটি পানি নির্গমন পথ বা স্পিলওয়ে রাখা হয়েছে। এ স্পিলওয়ে প্রতি সেকেন্ডে ৫ লাখ ২৫ হাজার কিউসেক ফিট পানি নির্গমন করতে পারে। এ প্রকল্পের জন্য তখন প্রায় ২৫ কোটি ৪০ লাখ টাকা বাজেট নির্ধারণ করা হলেও পরে তা ৪৮ কোটি টাকা ছাড়িয়ে যায়।

### অধিভুক্ত এলাকা
কাপ্তাই হ্রদের কারণে ৫৪ হাজার একর কৃষি জমি ডুবে যায় যা ঐ এলাকার মোট কৃষি জমির ৪০ শতাংশ। এছাড়া সরকারি সংরক্ষিত বনের ২৯ বর্গমাইল এলাকা ও অশ্রেণীভুক্ত ২৩৪ বর্গমাইল বনাঞ্চলও ডুবে যায়। প্রায় ১৮ হাজার পরিবারের মোট এক লাখ মানুষ বাস্তুচ্যূত হয়।

### বিদ্যুৎ উৎপাদন
প্রথমে এই কেন্দ্রের বিদ্যুৎ উৎপাদন ক্ষমতা ধরা হয়েছিল ১ লাখ ২০ হাজার কিলোওয়াট। প্রথমে ৪০ মেগাওয়াট ক্ষমতা সম্পন্ন ১ ও ২ নম্বর ইউনিট স্থাপন করা হলেও পরে ১৯৬৯ সালের ৫০ মেগাওয়াট ক্ষমতা সম্পন্ন ৩ নম্বর ইউনিটের কাজ শুরু হয়। বর্তমানে মোট পাঁচটি ইউনিট চালু আছে যার মোট বিদ্যুৎ উৎপাদন ক্ষমতা ২৩০ মেগাওয়াট।

## পর্যটন
কাপ্তাই লেককে ঘিরেই মূলত রাঙামাটি জেলার পর্যটন শিল্প গড়ে উঠেছে। এই লেকের উপর রয়েছে বিখ্যাত ঝুলন্ত ব্রীজ। লেকের দুই ধারই পাহাড়-টিলা দিয়ে ঘেরা। ট্রলার ভাড়া করে লেকে ভ্রমণ করা যায়। ট্রলারে করে যাওয়া যায় শুভলং জলপ্রপাতে। লেকের পাড়ে রয়েছে নতুন চাকমা রাজবাড়ি ও বৌদ্ধ মন্দির। পুরাতন চাকমা রাজবাড়ি কাপ্তাই বাঁধ নির্মাণের সময় লেকে তলিয়ে যায়। রাজবন বিহার বাংলাদেশে বৌদ্ধ সম্প্রদায়ের বৃহত্তম বিহার রাঙামাটি শহরের অদূরেই অবস্থিত, যা পূণার্থী এবং দর্শনার্থীদের অন্যতম আর্কষনীয় স্থান।

## চিত্রশালা

চিত্র:Hanging Bridge, Kaptai Lake.jpg|ঝুলন্ত সেতু
চিত্র:Kaptai1.jpg
চিত্র:Aronnak Holiday Cottage, Rangamati09.jpg|কাপ্তাই লেকে চলমান নৌকা
চিত্র:View of Kaptai lake , Rangamati.jpg
চিত্র:Wooden boats, Kaptai Lake (01).jpg
চিত্র:Sunset in Kaptai Lake.jpg|লেকের সূর্যাস্ত
চিত্র:Kaptai Lake video.webm|লেকের ভিডিও


## আরও দেখুন
* রাঙামাটি জেলা
* কর্ণফুলী পানি বিদ্যুৎ কেন্দ্র

## তথ্যসূত্র

## বহিঃসংযোগ

* 

বিষয়শ্রেণী:বাংলাদেশের হ্রদ
বিষয়শ্রেণী:কর্ণফুলী নদী
বিষয়শ্রেণী:বাংলাদেশের জলাশয়
বিষয়শ্রেণী:রাঙ্গামাটি জেলার দর্শনীয় স্থান
বিষয়শ্রেণী:কাপ্তাই উপজেলা
বিষয়শ্রেণী:চট্টগ্রাম বিভাগ
বিষয়শ্রেণী:রাঙ্গামাটি জেলা
বিষয়শ্রেণী:চট্টগ্রাম বিভাগের ইতিহাস
বিষয়শ্রেণী:বাংলাদেশের দর্শনীয় স্থান
বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত
কেন্দ্রীয় স্টকহোম

থাম্ব|স্টকহোম সেন্ট্রাল স্টেশন
**কেন্দ্রীয় স্টকহোম** বা **কেন্দ্রীয় স্টকহলম** (সুয়েডীয় Stockholms Stad *স্তকহল্ম্‌স্‌ স্তাদ*) স্টকহোলমের একটি পৌরপ্রতিষ্ঠান (municipality)।

## কেন্দ্রীয় স্টকহোমের জেলাসমূহ

স্টকহোম পৌরপ্রতিষ্ঠান এ ১৮ জেলা আছে।

* ব্রুম্মা (Bromma)
* এনহোয়েদে-অশ্‌টা (Enskede-Årsta)
* ফাশ্‌টা (Farsta)
* হেগাশ্‌টেন (Hägersten)
* হেস্‌সেল্‌বি-ভেল্লিংবি (Hässelby-Vällingby)
* কাতারিনা-সোফিয়া (Katarina-Sofia)
* শিস্তা (Kista)
* কুংস্‌হল্মেন (Kungsholmen)
* লিলিয়েহল্মেন (Liljeholmen)
* মারিয়া-গাম্লা স্তান (Maria-Gamla Stan)
* নরমাল্ম (Norrmalm)
* ওস্তারমাল্ম (Östermalm)
* রিঙ্কেবি (Rinkeby) 
* হোয়্যারহল্মেন (Skärholmen) 
* স্কার্প্‌নেক (Skarpnäck) 
* স্পঙা-তেন্‌স্তা (Spånga-Tensta)
* তেন্‌স্তা (Tensta)
* ভান্তোর (Vantör) 
* এল্‌ভ্‌হো (Älvsjö)

বিষয়শ্রেণী:স্টকহোল্ম
বিষয়শ্রেণী:সুইডেন
বিষয়শ্রেণী:উত্তর ইউরোপ
ফ্রেদ্রিক রাইনফেল্‌ৎ

**ইয়ন্‌ ফ্রেদ্রিক রাইনফেল্‌ৎ** (সুইডিশ John Fredrik Reinfeldt) (জন্ম আগস্ট ৪, ১৯৬৫ ওস্তেরহানিঙে) হলেন সুইডিশ অর্থনীতিবিদ, অধ্যাপক ও সাবেক রাজনীতিবিদ। তিনি ২০০৬ থেকে ২০১৪ সাল পর্যন্ত সুইডেনের প্রধানমন্ত্রীর দায়িত্ব পালন করেন। তিনি ২০০৩ থেকে ২০১৫ সাল পর্যন্ত সুযইডিশ রাজনীতিক দল মুদেরাতা সামলিংস্পাটিয়েতের সভাপতি ছিলেন।

স্টকহোম কাউন্টিতে জন্মগ্রহণকারী রাইনফেল্‌ৎ ১৯৮৩ সালে মুদেরাতা যুব দলে যোগদান করেন এবং ১৯৯২ সালে চেয়ারম্যান পদে অধিষ্ঠিত হন এবং ১৯৯৫ সাল পর্যন্ত এই পদে আসীন ছিলেন। তিনি ১৯৯১ থেকে ২০০৪ সাল পর্যন্ত তার নিজ আসনের সংসদ সদস্য হিসেবে দায়িত্ব পালন করেন। ২০০৩ সালের ২৫শে অক্টোবর বো লুন্ডগ্রেনের পর রাইনফেল্‌ৎ দলের প্রধান নেতা নির্বাচিত হন। তার নেতৃত্বে মুদেরাতা দল তাদের কৌশল পরিবর্তন করে এবং কেন্দ্রীয়ভাবে নিজেদের পরিচিতি বৃদ্ধি করে, এবং নিজেদের "নব্য মডারেট" বলে ব্র্যান্ডিং করে।

২০০৬ সালের ৬ই অক্টোবর অনুষ্ঠিত সাধারণ নির্বাচনে রাইনফেল্‌ৎ সুইডেনের প্রধানমন্ত্রী নির্বাচিত হন। ৪১ বছর বয়সে তিনি সুইডেনের তৃতীয় সর্বকনিষ্ঠ ব্যক্তি হিসেবে প্রধানমন্ত্রীর পদে আসীন হন।

## বহিঃসংযোগ

*Fredrik Reinfeldt at the Government Offices of Sweden
*Fredrik Reinfeldt  at the Parliament of Sweden 
*Fredrik Reinfeldt at the Moderate Party 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইউরোপিয়ান কাউন্সিলের সভাপতি
বিষয়শ্রেণী:ইতালীয় বংশোদ্ভূত সুয়েডীয় ব্যক্তি
বিষয়শ্রেণী:জার্মান বংশোদ্ভূত সুয়েডীয় ব্যক্তি
বিষয়শ্রেণী:লাটভীয় বংশোদ্ভূত সুয়েডীয় ব্যক্তি
বিষয়শ্রেণী:সুইডেনের প্রধানমন্ত্রী
বিষয়শ্রেণী:সুয়েডীয় অজ্ঞেয়বাদী
বিষয়শ্রেণী:স্টকহোম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউরোপীয় কাউন্সিলের সভাপতি
বিষয়শ্রেণী:আফ্রিকান-মার্কিন বংশোদ্ভূত সুয়েডীয় ব্যক্তি
সংখ্যাতত্ত্ব (বিশুদ্ধ গণিত)

**সংখ্যাতত্ত্ব** বিশুদ্ধ গণিতের একটি শাখা যেখানে সব রকমের সংখ্যার, বিশেষ করে পূর্ণসংখ্যার ধর্মাবলি, এবং এদের ওপর গবেষণার ফলে প্রাপ্ত সমস্যাবলি আলোচিত হয়।

প্রাথমিক সংখ্যাতত্ত্বে পূর্ণসংখ্যার বিভাজ্যতা, গ.সা.গু নির্ণয়ের ইউক্লিডীয় এলগরিদম, মৌলিক সংখ্যার গুণাবলি, নিখুঁত সংখ্যার অনুসন্ধান, ইত্যাদি বিষয় আলোচনা করা হয়।

ভারতীয় উপমহাদেশে সংখ্যাতত্ত্বের উৎপত্তি ঘটে ।

## ইতিহাস

##### প্রাচীন ভারতে এর উৎপত্তি ঘটেছিল।

## সংশ্লিষ্ট গণিতবিদ

## উপপাদ‍্য

## আরো পড়ুন
Visit numerology course to learn more.

## তথ‍্যসূত্র

বিষয়শ্রেণী:সংখ্যাতত্ত্ব
অ্যান্টিভাইরাস সফটওয়্যার

থাম্ব|300px|ক্ল্যামটিকে ক্ল্যাপঅ্যাভি অ্যান্টিভাইরাস ইঞ্জিনের উপর ভিত্তি করে তৈরি করা একটি ওপেন সোর্স অ্যান্টিভাইরাস।
**অ্যান্টিভাইরাস** () বলতে সাধারণভাবে কম্পিউটারের ভাইরাস রোধ করার জন্য ব্যবহৃত একধরনের প্রোগ্রাম যা কম্পিউটারের সংরক্ষণ এলাকা বা হার্ডডিস্ক বা যে কোন রিমুভেবল ডিস্ক হতে ভাইরাস সনাক্তকরন, প্রতিরোধ ও প্রতিকার করতে পারে। 

বিস্তারিতভাবে বলতে গেলে- অ্যান্টিভাইরাস হলো সেই সফটওয়্যার যা ম্যালওয়্যারের সাথে সম্পৃক্ত সফটওয়্যারকে আপনার কম্পিউটারে অণুপ্রবেশে বাধা প্রদান করে। ম্যালওয়্যারকে আপনার কম্পিউটারে ঢুকতে না দেয়া বা ঠেকানোর অন্যতম ও প্রধান উপায় হলো অ্যান্টিভাইরাস সফটওয়্যার ব্যবহার করা। আপনাকে আগে থেকে জানিয়ে দেয়া আপনার কম্পিউটারে ম্যালওয়্যার ঢুকতে চাইছে। অথবা কোন এক্সটার্নাল স্টোরেজ আপনার পিসি’তে প্রবেশের আগে চেক করে নেয়া স্টোরেজে কোনো প্রকার ক্ষতিকারক সফটওয়্যার আছে কিনা। এভাবে একটি ভালো অ্যান্টিভাইরাস সফটওয়্যার আপনার কম্পিউটারের সেই সাথে আপনার মূল্যবান ডাটার দীর্ঘমেয়াদি সুরক্ষার ব্যবস্থা করে থাকে।

আপনি যদি একজন সতর্ক কম্পিউটার ,ইন্টারনেট ইউজার হয়ে থাকেন তারপরও আপনাকে অ্যান্টিভাইরাস প্রোগাম ব্যবহারের প্রয়োজন আছে। ব্রাউজারের দুর্বলতা, প্লাগইনস, বিভিন্ন প্রকার লেনদেনে, অপারেটিং সিস্টেম প্রভৃতির জন্য অ্যান্টিভাইরাস সফটওয়্যার থাকা প্রয়োজন। আর আপনি যদি অনলাইনে লেনদেন করেন তাহলে আপনার পিসি’তে অ্যান্টিভাইরাস থাকা অবশ্যই প্রয়োজন, এখন অনেক অ্যান্টিভাইরাস সফটওয়্যার লেনদেনের সিকিউরিটি দিয়ে থাকে।

কয়েকটি অ্যান্টিভাইরাস প্রোগ্রামের নাম নিচে দেয়া হল:

* রিভ অ্যান্টিভাইরাস
* কাসপারস্কি
* ম্যাকফি
* নরটন
* পিসিসিলিন
* এভিজি
* অ্যাভাস্ট

## টীকা ও তথ্যসূত্র



বিষয়শ্রেণী:ধরন অনুযায়ী ইউটিলিটি সফটওয়্যার
ওড়িয়া (দ্ব্যর্থতা নিরসন)

**ওড়িয়া** বলতে নিচের যেকোন একটি বোঝাতে পারে:

* ওড়িয়া জাতি, ভারতের একটি গোষ্ঠী
* ওড়িয়া ভাষা, ইন্দো-ইউরোপীয় ভাষা পরিবারের ইন্দো-আর্য শাখার অন্তর্গত একটি ভারতীয় ভাষা
* ওড়িয়া বর্ণমালা, ওড়িয়া ভাষার জন্য ব্যবহৃত একটি লিখন পদ্ধতি
** ওড়িয়া (ইউনিকোড ব্লক), ইউনিকোডে ওড়িয়া অক্ষরের একটি ব্লক

## আরোও দেখুন
* 
*
গট‌ফ্রিড ভিলহেল্ম লাইব‌নিৎস

**গট‌ফ্রিড ভিলহেল্ম লাইব‌নিৎস  (লিবনিজ)** ( , জুলাই ১, ১৬৪৬ – নভেম্বর ১৪, ১৭১৬) একজন জার্মান দার্শনিক ও গণিতবিদ যাকে ক্যালকুলাসের আবিষ্কর্তা হিসেবে সম্মান দেয়া হয়। তার ব্যবহৃত ক্যালকুলাসের অঙ্কপাতন পদ্ধতি বা নোটেশনগুলো বর্তমানে অনুসরণ করা হয়। আধুনিক কম্পিউটারের মূল ভিত্তি বাইনারি পদ্ধতি তার উদ্ভাবন। পদার্থবিজ্ঞান, জীববিজ্ঞান, সম্ভাবনা তত্ত্ব, তথ্য বিজ্ঞানে তার ব্যাপক অবদান আছে।

## জীবনী
### প্রারম্ভিক জীবন
গট‌ফ্রিড ভিলহেল্ম ফন লাইব‌নিৎস ১৬৪৬ সালের ১লা জুলাই জার্মানির লাইপৎসিগ শহরে এক সম্ভ্রান্ত পরিবারে জন্মগ্রহণ করেন। তার পিতা ফ্রিডরিখ লাইবনিৎস ও মাতা কাথারিনা স্মুক। লাইবনিৎসকে ৩রা জুলাই লাইপৎসিগের সেন্ট নিকোলাস চার্চে অভিসিঞ্চন করানো হয়। তার ধর্মপিতা ছিলেন লুথেরান ধর্মতাত্ত্বিক মার্টিন গেইয়ার। মাত্র ছয় বছর বয়সে তার পিতা মারা যান এবং এরপর থেকে তার মা তাকে লালন পালন করেন।

তার তিনপুরুষ স্যাক্সনি সরকারের অধীনে পদস্থ কর্মচারী ছিলেন এবং তার পিতা লাইপৎসিগ বিশ্ববিদ্যালয়ের নৈতিক দর্শন বিষয়ের অধ্যাপক ছিলেন। তাই একটি শিক্ষিত রাজনৈতিক পরিবেশে লাইবনিৎসের বাল্যকাল অতিবাহিত হয়। পিতৃবিয়োগের পর তিনি তার পিতার গ্রন্থাগারের উত্তরাধিকার হন। সাত বছর বয়সে তাকে এই গ্রন্থাগারে প্রবেশাধিকার দেওয়া হয়। তার বিদ্যালয়ের পড়াশুনা কর্তৃপক্ষের অল্প কিছু মূলনীতির মধ্যে সীমাবদ্ধ হওয়ায় তিনি তার পিতার গ্রন্থাগারের বিভিন্ন দর্শন শাস্ত্রীয় ও ধর্মতাত্ত্বিক বইগুলো পড়তে শুরু করেন, যে বইগুলো পড়ার জন্য তাকে কলেজ পর্যন্ত অপেক্ষা করতে হতো। বেশিরভাগ বইগুলো লাতিন ভাষায় লিখিত হওয়ার কারণে তিনি আট বছর বয়সে তিনি লাতিন ভাষায় শিক্ষা শুরু করেন এবং বার বছর বয়সে লাতিন দক্ষতা অর্জন করেন। তেরো বছর বয়সে এক সকালে তার বিদ্যালয়ের একটি বিশেষ অনুষ্ঠানের জন্য তিনি ৩০০ হেক্সামিটারের একটি লাতিন ভাষায় কবিতা রচনা করেন। অতঃপর তিনি সম্পূর্ণ নিজ চেষ্টায় গ্রিক ভাষা আয়ত্ত করেন। এই সময়ে তার মানসিক উৎকর্ষ রনে দেকার্তের অনুরুপ ছিল। প্রাচীন সাহিত্যে ও শিল্প বিষয় অনুশীলনে তিনি সন্তুষ্ট ছিলেন না, তাই তিনি ন্যায় শাস্শ্র অনুশীলনে মনোনিবেশ করেন। গীক ও ল্যাটিন পন্ডিতগন এবং দার্শনিকগন ও খৃষ্টান যাজতবৃন্দ ন্যায়শাস্শ্রকে যে পর্যায়ে এনেছিল তার সংস্কার করার প্রচেষ্টা হতেই লাইব‌নিৎসের characterstic Universalis, বা Universal Mathematis, এর বীজ অঙ্কুরিত হয় এবং এর থেকেই তিনি দর্শন শাস্ত্র ও মনস্তত্বের আস্বাদ পেয়েছিলেন।

## পাদটীকা

## তথ্যসূত্র

বিষয়শ্রেণী:গণিতবিদ
বিষয়শ্রেণী:১৬৪৬-এ জন্ম
বিষয়শ্রেণী:১৭১৬-এ মৃত্যু
বিষয়শ্রেণী:জার্মান গণিতবিদ
বিষয়শ্রেণী:জার্মান দার্শনিক
বিষয়শ্রেণী:শিক্ষার দার্শনিক
বিষয়শ্রেণী:অর্থশাস্ত্রের দার্শনিক
বিষয়শ্রেণী:ভাববাদী
বিষয়শ্রেণী:জার্মান লুথারান
বিষয়শ্রেণী:জার্মান রাজনৈতিক দার্শনিক
বিষয়শ্রেণী:বিশ্লেষণী দর্শন
বিষয়শ্রেণী:১৮শ শতাব্দীর জার্মান দার্শনিক
বিষয়শ্রেণী:১৮শ শতাব্দীর জার্মান লেখক
বিষয়শ্রেণী:রয়েল সোসাইটির সভ্য
বিষয়শ্রেণী:জার্মান ভাষাতাত্ত্বিক
বিষয়শ্রেণী:জার্মান প্রোটেস্ট্যান্ট
বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গাণিতিক বিশ্লেষক
বিষয়শ্রেণী:ভাষার দার্শনিক
বিষয়শ্রেণী:ফরাসি ভাষার জার্মান লেখক
এডিনবরা

**এডিনবরা** (, আইপিএ: [ˈɛdɪnb(ə)rə]; , আইপিএ: [tuːn ˈeːtʃən]) স্কটল্যান্ডের রাজধানী ও যুক্তরাজ্যের দ্বিতীয় বৃহত্তম শহর। এটি স্কটল্যান্ডের ৩২টি কাউন্সিল অঞ্চলের একটি। ঐতিহাসিকভাবে মিডলোথিয়ান কাউন্টির একটি অংশ (১৯২১ সালের পূর্বে বদলে যাওয়া এডিনবরাশায়ার), এটি ফোর্থের দক্ষিণ উপকূল লথিয়ানে অবস্থিত।

## তথ্যসূত্র


বিষয়শ্রেণী:ব্রিটিশ রাজধানী
বিষয়শ্রেণী:স্কটল্যান্ডের জেলা
বিষয়শ্রেণী:স্কটল্যান্ডের শহর
বিষয়শ্রেণী:৭ম শতাব্দীতে প্রতিষ্ঠিত জনবহুল স্থান
আর্নেস্ট রাদারফোর্ড

**আর্নেস্ট রাদারফোর্ড, নেলসনের প্রথম ব্যারন রাদারফোর্ড,** () ওএম, পিসি, এফআর এস (৩০ আগস্ট, ১৮৭১ – ১৯ অক্টোবর, ১৯৩৭), একজন নিউজিল্যান্ডীয় নিউক্লিয় পদার্থবিজ্ঞানী। তিনি নিউক্লীয় পদার্থবিজ্ঞানের "জনক" হিসেবে খ্যাত। তিনি তার বিখ্যাত স্বর্ণপাত পরীক্ষায় পরমাণুর নিউক্লিয়াস বা কেন্দ্রীণ থেকে রাদারফোর্ড বিক্ষেপণ আবিষ্কার করেন, যা পরবর্তীতে বোরের পরমাণু মডেল নির্মাণে সহায়ক হয়। ১৯০৮ সালে তিনি রসায়নে নোবেল পুরস্কার পান। তিনি বিংশ শতাব্দীর একজন খ্যাতিসম্পন্ন বিজ্ঞানী ছিলেন।

## জীবনচরিত

### প্রাথমিক জীবন এবং শিক্ষা
আর্নেস্ট রাদারফোর্ড ছিলেন কৃষক জেমস রাদারফোর্ড এবং তার স্ত্রী মার্থা থম্পসনের ছেলে, মূলত হর্নচার্চ, এসেক্স, ইংল্যান্ড থেকে। জেমস স্কটল্যান্ডের পার্থ থেকে নিউজিল্যান্ডে চলে এসেছিলেন। জন্ম নিউজিল্যান্ডের নেলসনের কাছে ব্রাইটওয়াটারে। যখন তার জন্ম নিবন্ধিত হয়েছিল তার প্রথম নাম 'আর্নেস্ট' রাখা হয়েছিল। রাদারফোর্ডের মা মার্থা থম্পসন ছিলেন একজন স্কুল শিক্ষক।

তিনি হ্যাভলক স্কুল এবং তারপর নেলসন কলেজে পড়াশোনা করেন এবং নিউজিল্যান্ড বিশ্ববিদ্যালয়ের ক্যান্টারবারি কলেজে পড়াশোনা করার জন্য একটি বৃত্তি অর্জন করে

## রচনাবলী
* *Radio-activity* (১৯০৪), 2nd ed. (1905), 
* *Radioactive Transformations* (১৯০৬), 
* *Radiations from Radioactive Substances* (১৯১৯)
* *The Electrical Structure of Matter* (১৯২৬)
* *The Artificial Transmutation of the Elements* (১৯৩৩)
* *The Newer Alchemy* (১৯৩৭)

## তথ্যসূত্র

বিষয়শ্রেণী:১৮৭১-এ জন্ম
বিষয়শ্রেণী:১৯৩৭-এ মৃত্যু
বিষয়শ্রেণী:নিউক্লীয় পদার্থবিজ্ঞানী
বিষয়শ্রেণী:নিউজিল্যান্ডীয় পদার্থবিজ্ঞানী
বিষয়শ্রেণী:নোবেল বিজয়ী রসায়নবিদ
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এলিয়ট ক্রেসন পদক বিজয়ী
বিষয়শ্রেণী:ফ্যারাডে পদক বিজয়ী
বিষয়শ্রেণী:রয়েল সোসাইটির সভাপতি
বিষয়শ্রেণী:কপলি পদক বিজয়ী
বিষয়শ্রেণী:২০শ শতাব্দীর ব্রিটিশ পদার্থবিজ্ঞানী
বিষয়শ্রেণী:ইংরেজ নোবেল বিজয়ী
বিষয়শ্রেণী:২০শ শতাব্দীর ব্রিটিশ বিজ্ঞানী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:রাসায়নিক মৌল আবিষ্কারক
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য
বিষয়শ্রেণী:নাইটস ব্যাচেলর
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
বিষয়শ্রেণী:যুক্তরাজ্যে অভিবাসনকারী নিউজিল্যান্ডীয়
বিষয়শ্রেণী:ইংরেজ বংশোদ্ভূত নিউজিল্যান্ডীয় ব্যক্তি
বিষয়শ্রেণী:ক্যান্টারবারি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মাতেউচি পদক বিজয়ী
বিষয়শ্রেণী:ওয়েস্টমিনস্টার অ্যাবিতে সমাধিস্থ
প্যানাসনিক

যা পূর্বে  নামে পরিচিত ছিল।

**প্যানাসনিক** ২০১২ সালে পৃথিবীর ৪র্থ বৃহত্তম টেলিভিশন নির্মামাতা হয়।

১৯১৮ সনে প্রতিষ্ঠিত এই কোম্পানি তার প্যানাসনিক নাম প্রথম গ্রহণ করে, ১৯৫৫ সালে একটি অডিও স্পিকারের মাধ্যমে। এই কোম্পানি ১৯২৭ থেকে তার পণ্য ন্যাশনাল নামে উৎপাদন করে আসছিল, এবং ১৯৮৬ সনে তারা জাপানে ও তাদের পণ্য প্যানাসনিক নামে বাজারজাত করতে শুরু করে। এদের পণ্য এতটাই জনপ্রিয় ছিল যে ৮০, ৯০ দশকে ন্যাশনাল নামে অসংখ্য নকল পণ্য বাজারে পাওয়া যাচ্ছিল এবং এখন ও যাচ্ছে।

## তথ্যসূত্র

## বহিঃসংযোগ

* 

বিষয়শ্রেণী:বহুজাতিক কোম্পানি
বিষয়শ্রেণী:ইলেকট্রনিক্স কোম্পানি
বিষয়শ্রেণী:মোবাইল ফোন প্রস্তুতকারক
বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি
বিষয়শ্রেণী:কম্পিউটার প্রিন্টার কোম্পানি
বিষয়শ্রেণী:প্রদর্শন প্রযুক্তি কোম্পানি
বিষয়শ্রেণী:নেটবুক নির্মাতা
বিষয়শ্রেণী:বহনযোগ্য অডিও প্লেয়ার প্রস্তুতকারক
বিষয়শ্রেণী:প্যানাসনিক
বিষয়শ্রেণী:জাপানি মার্কা
বিষয়শ্রেণী:জাপানের প্রতিরক্ষা কোম্পানি
বিষয়শ্রেণী:জাপানের আলোকচিত্র কোম্পানি
বিষয়শ্রেণী:ব্যাটারি প্রস্তুতকারক
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
বিষয়শ্রেণী:বৈদ্যুতিক যানবাহনের ব্যাটারি প্রস্তুতকারক
বিষয়শ্রেণী:জাপানের ইলেকট্রনিক্স কোম্পানি
বিষয়শ্রেণী:জাপানে সদর দফতর বহুজাতিক কোম্পানি
বিষয়শ্রেণী:জাপানের কম্পিউটার কোম্পানি
বিষয়শ্রেণী:বৈদ্যুতিক মোটর প্রস্তুতকারক
বিষয়শ্রেণী:হেডফোন প্রস্তুতকারক
জেভিসি

ভিক্টর কোম্পানি অব জাপান লি: সংক্ষেপে জেভিসি (JVC) নামে পরিচিত একটি জাপানি একটি ইলেকট্রনিকস কোম্পানি। এরা ১৯২৭ সনে স্থাপিত হয়, এবং প্রথম জাপানি টেলিভিশন নির্মাতা কোম্পানি, এরাই VHS বা ভিডিও হোম সার্ভিস প্রযুক্তির উদ্ভাবক।

## ব্র্যান্ড নাম
thumb|right|200px|Victor logo used in Japan

জেভিসি কোম্পানিটি জাপানে ভিক্টর ব্র্যান্ড নাম ব্যবহার করে থাকে। এর সাথে নিপার কুকুর (হিস মাস্টার্স ভয়েস কোম্পানির লোগো থেকে) ব্যবহৃত হয়। তবে জাপানের বাইরে জেভিসি এই নামটি ব্যবহার করতে পারে না। পূর্বে এটি বিদেশে নিভিকো (নিপ্পন ভিক্টর কোম্পানি) নামে পরিচিত ছিলো।

## তথ্যসূত্র

বিষয়শ্রেণী:বহুজাতিক কোম্পানি
বিষয়শ্রেণী:ইলেকট্রনিক্স কোম্পানি
বিষয়শ্রেণী:প্রদর্শন প্রযুক্তি কোম্পানি
বিষয়শ্রেণী:বহনযোগ্য অডিও প্লেয়ার প্রস্তুতকারক
বিষয়শ্রেণী:জাপানি মার্কা
বিষয়শ্রেণী:জাপানের অডিও যন্ত্রপাতি প্রস্তুতকারক
বিষয়শ্রেণী:জাপানের ইলেকট্রনিক্স কোম্পানি
বিষয়শ্রেণী:২০১১-এর অধিগ্রহণ ও একত্রীকরণ
বিষয়শ্রেণী:লাউডস্পিকার প্রস্তুতকারক
বিষয়শ্রেণী:হেডফোন প্রস্তুতকারক
হিটাচি

(একটি জাপানি জায়ান্ট গ্রুপ অব কোম্পানি যার গ্লোবাল হেডকোয়ার্টার জাপানের মারুনোচি ইচোমে, চিয়োদা, টোকিওতে অবস্থিত।

## ইতিহাস
১৯১০ সনে স্থাপিত হয় ইলেকট্রিকাল রিপেয়ার শপ হিসেবে।  হিটাচি The Open Group এর সদস্য।

## প্রোডাক্ট
* এয়ার কন্ডিশনার
* ব্যাটারি
* কম্পিউটার
* ক্যামোকরডার
* কম্পিউটার পেরিফেরালস
* মাইক্রোচিপ
* টেলিভিশন
* মোবাইল ফোন
* হেভি ট্রান্সপোর্ট ভেহিকল
* রেল রুট
* হাই ডেফিনিশন টিভি
* রেফ্রিজারেটর

## তথ্যসূত্র


বিষয়শ্রেণী:বহুজাতিক কোম্পানি
বিষয়শ্রেণী:ইলেকট্রনিক্স কোম্পানি
বিষয়শ্রেণী:জাপানের সম্মিলিত কোম্পানি
বিষয়শ্রেণী:কম্পিউটার মেমোরি কোম্পানি
বিষয়শ্রেণী:হিটাচি
বিষয়শ্রেণী:জাপানি মার্কা
বিষয়শ্রেণী:জাপানের প্রতিরক্ষা কোম্পানি
বিষয়শ্রেণী:জাপানের অডিও যন্ত্রপাতি প্রস্তুতকারক
বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
বিষয়শ্রেণী:কম্পিউটার নিরাপত্তা কোম্পানি
বিষয়শ্রেণী:প্রদর্শন প্রযুক্তি কোম্পানি
বিষয়শ্রেণী:জাপানের ইলেকট্রনিক্স কোম্পানি
বিষয়শ্রেণী:সামরিক যানবাহন প্রস্তুতকারক
বিষয়শ্রেণী:মোবাইল ফোন প্রস্তুতকারক
বিষয়শ্রেণী:জাপানে সদর দফতর বহুজাতিক কোম্পানি
বিষয়শ্রেণী:বৈদ্যুতিক মোটর প্রস্তুতকারক
এনইসি

নিপ্পন ইলেকট্রিক কোম্পানি লি: (NEC)একটি বহুজাতিক তথ্যপ্রযুক্তি কোম্পানি। মিনাটো-কু টোকিও, জাপানে এদের হেডকোয়ার্টার। সুমিটেমো গ্রুপের অঙ্গপ্রতিষ্ঠান এনইসি, আইটি সল্যুশন, নেটওয়ার্ক সল্যুশন ও ইলেকট্রনিকস ডিভাইস এই তিনটি ক্ষেত্রে কাজ করে।

## তথ্যসূত্র

বিষয়শ্রেণী:জাপানের সম্মিলিত কোম্পানি
বিষয়শ্রেণী:কম্পিউটার মেমোরি কোম্পানি
বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি
বিষয়শ্রেণী:কম্পিউটার প্রিন্টার কোম্পানি
বিষয়শ্রেণী:মোবাইল ফোন প্রস্তুতকারক
বিষয়শ্রেণী:জাপানি মার্কা
বিষয়শ্রেণী:জাপানের প্রতিরক্ষা কোম্পানি
বিষয়শ্রেণী:কম্পিউটার নিরাপত্তা কোম্পানি
বিষয়শ্রেণী:বৈদ্যুতিক যানবাহনের ব্যাটারি প্রস্তুতকারক
বিষয়শ্রেণী:জাপানের ইলেকট্রনিক্স কোম্পানি
বিষয়শ্রেণী:জাপানে সদর দফতর বহুজাতিক কোম্পানি
অলিম্পাস কর্পোরেশন

থাম্ব|288px|অলিম্পাস ওএম জুইকো লেন্স

**অলিম্পাস কর্পোরেশন** (জাপানি:オリンパス株式会社) একটি জাপানি আলোকবিজ্ঞান ও ইমেজিং কোম্পানি। ১৯১৯ সালে প্রতিষ্ঠিত কোম্পানিটির সদর দফতর জাপানের রাজধানী টোকিওতে অবস্থিত। মার্কিন যুক্তরাষ্ট্রের এলেনটাউন, পেনসিলভেনিয়া ও জার্মানির হামবুর্গ শহরে অলিম্পাসের অন্য দুইটি সদর দফতর অবস্থিত।

## তথ্যসূত্র

## বহিঃসংযোগ
* অলিম্পাস কর্পোরেশনের বৈশ্বিক দাফতরিক ওয়েবসাইট

বিষয়শ্রেণী:বহুজাতিক কোম্পানি
বিষয়শ্রেণী:জাপানের কোম্পানি
বিষয়শ্রেণী:আলোকচিত্র কোম্পানি
বিষয়শ্রেণী:টোকিও ভিত্তিক প্রস্তুতকারক কোম্পানি
বিষয়শ্রেণী:১৯১৯-এ প্রতিষ্ঠিত জাপানি কোম্পানি
বিষয়শ্রেণী:জাপানি মার্কা
বিষয়শ্রেণী:জাপানের আলোকচিত্র কোম্পানি
বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি
বিষয়শ্রেণী:জাপানের ইলেকট্রনিক্স কোম্পানি
বিষয়শ্রেণী:জাপানে সদর দফতর বহুজাতিক কোম্পানি
ঢাকা বিশ্ববিদ্যালয়ের উপাচার্যের তালিকা

ঢাকা বিশ্ববিদ্যালয় বাংলাদেশের সবচেয়ে পুরোনো বিশ্ববিদ্যালয়। এ
বিশ্ববিদ্যালয়টি ১৯২১ সালে প্রতিষ্ঠিত হয়। প্রতিষ্ঠার পর থেকে এ যাবৎ ৩১জন বিশিষ্ট শিক্ষাবিদ ঢাকা বিশ্ববিদ্যালয়ের উপাচার্যের দায়িত্ব পালন করেছেন। এই বিশ্ববিদ্যালয়ের বর্তমান উপাচার্য এ বি এম ওবায়দুল ইসলাম।

## ইতিহাস
এ বিশ্ববিদ্যালয়ের প্রথম ভারতীয় ও মুসলমান উপাচার্য স্যার এ এফ রাহমান। তারপর উপাচার্য হন প্রখ্যাত ইতিহাসবিদ অধ্যাপক রমেশচন্দ্র মজুমদার। ঢাকা বিশ্ববিদ্যালয়ের ছাত্রদের মধ্যে প্রথম বিশ্ববিদ্যালয়ের উপাচার্য হন মাহমুদ হুসাইন।

একাত্তরের মার্চ মাসে ঢাকা বিশ্ববিদ্যালয়ের তৎকালীন উপাচার্য বিচারপতি আবু সাঈদ চৌধুরী জাতিসংঘের মানবাধিকার কমিশনের অধিবেশনে যোগদানের জন্য জেনেভা যান। সেখানে জেনেভার একটি পত্রিকায় দু’জন ঢাকা বিশ্ববিদ্যালয় ছাত্রের মৃত্যু সংবাদ দেখে বিচলিত হয়ে ২৫ মার্চ পূর্ব পাকিস্তান প্রাদেশিক শিক্ষা সচিবকে পাকিস্তান দূতাবাসের মাধ্যমে প্রেরিত এক পত্রে লেখেন, “আমার নিরস্ত্র ছাত্রদের উপর গুলি চালানোর পর আমার ভাইস চ্যান্সেলর থাকার কোন যুক্তিসংগত কারণ নেই। তাই আমি পদত্যাগ করলাম”। ফলে মার্চের সেই কালরাত্রীতে ঢাকা বিশ্ববিদ্যালয় ছিল উপাচার্য বিহীন। পরে মুজিবনগর সরকার বিচারপতি সাঈদকে “প্রবাসী সরকারের বিশেষ প্রতিনিধি” হিসেবে নিয়োগ দেয়। পাকিস্তান বাহিনী রাজশাহী বিশ্ববিদ্যালয়ের তৎকালীন উপাচার্য ড. সৈয়দ সাজ্জাদ হোসায়েনকে তাদের কনভয়ে করে ঢাকায় নিয়ে এসে ১৯ জুলাই ঢাকা বিশ্ববিদ্যালয়ের উপাচার্যের পদে বসান। তাকে সহায়তা করেন ড. হাসান জামান, ড. মেহের আলি। স্বাধীনতার পর তিনজনই গ্রেফতার হন এবং মুক্তির পর দেশ ত্যাগ করেন।

## উপাচার্যদের তালিকা

## তথ্যসূত্র

## আরও দেখুন
* ঢাকা বিশ্ববিদ্যালয়
* ঢাকা বিশ্ববিদ্যালয়ের ইতিহাস
* মুক্তিযুদ্ধ

## বহিঃসংযোগ
* ঢাকা বিশ্ববিদ্যালয়

*
*
বিষয়শ্রেণী:বাংলাদেশের বিশ্ববিদ্যালয়ের উপাচার্য
ফিলিপ জোসেফ হার্টগ

**স্যার পি. জে. হার্টগ** ছিলেন ঢাকা বিশ্ববিদ্যালয়ের প্রথম উপাচার্য। তিনি ১৯২০ সালের ১ ডিসেম্বর উপাচার্য হিসেবে তার দায়িত্ব বুঝে নেন।

## জন্ম ও শিক্ষাজীবন
স্যার হার্টগের জন্ম ১৮৬৪ সালের ২ মার্চ। তার কয়েক পূর্বপুরুষের বাস ছিল হল্যান্ডে। সেখান থেকে উনিশ শতকের প্রথম দিকে তার এক পূর্বপুরুষ ফ্রান্সে যান। একপর্যায়ে তার বাবা ফরাসি ভাষার শিক্ষকের চাকরি নিয়ে ইংল্যান্ডে যান। সেখানেই পরিবারটি থিতু হয়। সে সূত্রে তিনি ব্রিটিশ আর ধর্মীয় পরিচয়ে তিনি ছিলেন ইহুদি। তিন ভাই ও এক বোনের মধ্যে তিনি ছিলেন তৃতীয়।

শিক্ষাগত যোগ্যতা ও প্রশাসনিক দক্ষতা উভয় ক্ষেত্রেই স্যার পি জে হার্টগ ছিলেন অসাধারণ। তার সময়ের সবচেয়ে আধুনিক শিক্ষা অর্জন করেছিলেন তিনি। মাধ্যমিক শিক্ষা লন্ডনের ইউনিভার্সিটি কলেজ স্কুলে। উচ্চশিক্ষা নেন ফ্রান্সের প্যারিস বিশ্ববিদ্যালয়, জার্মানির হাইডেলবার্গ বিশ্ববিদ্যালয় ও কলেজ দ্য ফ্রান্স থেকে। সবশেষে তিনি ম্যানচেস্টারের ওয়েলস কলেজে বিশপ বার্কলে স্কলার ছিলেন।

## কর্মজীবন
তার কর্মজীবনের শুরু ভিক্টোরিয়া ইউনিভার্সিটিতে রসায়নের সহকারী প্রভাষক হিসেবে। এরপর তিনি শিক্ষকতা থেকে বিশ্ববিদ্যালয় প্রশাসনে যোগ দেন ম্যানচেস্টার বিশ্ববিদ্যালয়ে। লন্ডন বিশ্ববিদ্যালয়ে একাডেমিক রেজিস্ট্রার ছিলেন প্রায় ১৭ বছর।

ঢাকা বিশ্ববিদ্যালয় প্রতিষ্ঠার সিদ্ধান্ত হওয়ার পর প্রশাসনিক দক্ষতার কথা বিবেচনায় নিয়ে উপাচার্যের দায়িত্ব দেওয়া হয় স্যার ফিলিপ জোসেফ হার্টগকে। চার হাজার টাকা বেতন ও বাসভবন-সুবিধা নিয়ে ১৯২০ সালের ১ ডিসেম্বর তিনি যোগ দেন কলকাতায় ঢাকা বিশ্ববিদ্যালয়ের প্রকল্প অফিসে। তার সঙ্গে ছিলেন স্ত্রী লেডি ম্যাবেল হেলেন হার্টগ ও দুই শিশুপুত্র।

১৯২১ সালের ৭ জানুয়ারি ঢাকার বলধার বাগানবাড়ি প্রাঙ্গণে হার্টগ দম্পতিকে সংবর্ধনা দেওয়া হয়। ঢাকা বিশ্ববিদ্যালয়ের প্রথম উপাচার্য সেদিন বলেন, ‘এই বিশ্ববিদ্যালয় প্রতিষ্ঠার ঐতিহাসিক পটভূমি আপনারা জানেন। নতুন প্রদেশ বাতিলের পর লর্ড হার্ডিঞ্জের কাছে মুসলমান প্রতিনিধিদের আলাপ-আলোচনার ফসল এই বিশ্ববিদ্যালয়।’ তিনি চেয়েছিলেন পূর্ব বাংলায় একটি অসাম্প্রদায়িক ও জ্ঞানভিত্তিক মধ্যবিত্ত সমাজ গড়ে উঠুক, বিশেষ করে পিছিয়ে পড়া বাঙালি মুসলমানদের মধ্যে। যাতে তারা রাজনৈতিক ব্যাপারে আরও বেশি অংশ নিতে পারেন এবং ভবিষ্যতে বাংলার সরকার পরিচালনায় যথেষ্ট যোগ্যতা ও দক্ষতার পরিচয় দিতে পারেন।

## তথ্যসূত্র


## বহিঃসংযোগ
* 

বিষয়শ্রেণী:ঢাকা বিশ্ববিদ্যালয়ের উপাচার্য
বিষয়শ্রেণী:১৮৬৪-এ জন্ম
বিষয়শ্রেণী:১৯৪৭-এ মৃত্যু
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হাইডেলবার্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ রসায়নবিদ
বিষয়শ্রেণী:ব্রিটিশ ইহুদি
বিষয়শ্রেণী:ফরাসি বংশোদ্ভূত ব্রিটিশ ব্যক্তি
বিষয়শ্রেণী:ইহুদি রসায়নবিদ
বিষয়শ্রেণী:ঔপনিবেশিক ভারতে ব্রিটিশ ব্যক্তি
আহমেদ ফজলুর রহমান

**স্যার এ. এফ. রহমান** (পুরো নামঃ **আহমেদ ফজলুর রাহমান**; ২৮ ডিসেম্বর ১৮৮৯ - ২৪ মার্চ ১৯৪৫) হলেন একজন প্রখ্যাত ইতিহাসবিদ, রাজনীতিবিদ, সমাজ সংস্কারক ও বিশিষ্ট শিক্ষাবিদ এবং ঢাকা বিশ্ববিদ্যালয়ের প্রথম বাঙালি উপাচার্য। তিনি ১৯৩৪ সালের ১ জুলাই ঢাকা বিশ্ববিদ্যালয়ের উপাচার্য হিসাবে নিয়োগ প্রাপ্ত হন। ১৯৭৬ সালে তার নামে ঢাকা বিশ্ববিদ্যালয়ে এ. এফ. রহমান হল প্রতিষ্ঠা করা হয়।

## জন্ম ও শিক্ষাজীবন
স্যার এ. এফ. রহমান ১৮৮৯ সালের ২৮ ডিসেম্বর পশ্চিমবঙ্গের জলপাইগুড়ি শহরে জন্মগ্রহণ করেন। তার আদি পিতৃ-ভিটা ফেনী জেলায়। তার সম্পূর্ণ নাম হল আহমেদ ফজলুর রহমান এবং তার পিতা মৌলবী আব্দুর রহমান। একজন ছাত্র হিসাবে তিনি অত্যন্ত মেধাবী ছিলেন। তিনি জলপাইগুড়ি জিলা স্কুল থেকে ১৯০৮ সালে বৃত্তিসহ প্রবেশিকা পরীক্ষায় উত্তীর্ণ হন। তিনি ১৯১২ সালে ইংল্যান্ডে অক্সফোর্ড বিশ্ববিদ্যালয় থেকে বি.এ(সম্মান) ইতিহাসে ডিগ্রী প্রাপ্ত হন। এর পরে লন্ডন স্কুল অব ইকোনমিক্সে তিনি দুই বছর গবেষণা করেন। তার গবেষণার বিষয় ছিল "পলিটিক্যাল ইকোনমি"।

## কর্মজীবন
স্যার এ. এফ. রহমান ইংল্যান্ড থেকে ১৯১৪ সালে দেশে ফিরে আসেন এবং 'আলিগড় এংলো ওরিয়েন্টাল কলেজ'-এর (এখন, আলিগড় মুসলিম বিশ্ববিদ্যালয়) ইতিহাস বিভাগে লেকচারার হিসাবে যোগ দেন। কলকাতা বিশ্ববিদ্যালয় কমিশনের একজন সদস্য হিসাবে স্যার এ. এফ. রহমান ঢাকা বিশ্ববিদ্যালয় প্রতিষ্ঠার একটি অতীব গুরুত্বপূর্ণ ভূমিকা পালন করেন। ঢাকা বিশ্ববিদ্যালয়ের প্রথম ভাইস চ্যান্সেলর পি. জে. হার্টগ-এর অনুরোধে স্যার এ. এফ. রহমান ইতিহাস বিভাগে সহযোগী অধ্যাপক পদে যোগ দেন। পরবর্তীতে, তিনি ঢাকা বিশ্ববিদ্যালয়ের মুসলিম হলের প্রথম প্রভোস্ট (এখন, সলিমুল্লাহ মুসলিম হল) হিসাবে নিযুক্ত হন। স্যার এ. এফ. রহমানের দক্ষতা ও সক্ষমতায় খুশি হয়ে ব্রিটিশ সরকার ১ লা জুলাই ১৯৩৪ সালে ঢাকা বিশ্ববিদ্যালয়ের ভাইস চ্যান্সেলর হিসাবে নিযুক্ত করেন। তিনি সফলতার সাথে ১৯৩৬ সালের ৩১ ডিসেম্বর পর্যন্ত দায়িত্ব পালন করেন।

## পুরস্কার ও সম্মাননা
তার অবদানের স্বীকৃতি স্বরূপ ১৯৩৭ সালে তাকে ঢাকা বিশ্ববিদ্যালয়ের অনারারি ডক্টরেট ডিগ্রী প্রদান করা হয়। ১৯৪২ সালে ব্রিটিশ সরকার রাজকীয় খেতাব *নাইটহুড* সম্মাননা লাভ করেন।

## তথ্যসূত্র


## বহিঃসংযোগ
* এ.এফ রহমান হল

বিষয়শ্রেণী:ঢাকা বিশ্ববিদ্যালয়ের উপাচার্য
বিষয়শ্রেণী:১৮৮৯-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফেনী জেলার ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর বাঙালি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জলপাইগুড়ি জেলার ব্যক্তি
বিষয়শ্রেণী:বাঙালি মুসলিম
বিষয়শ্রেণী:পশ্চিমবঙ্গের শিক্ষাবিদ
আবুল কালাম আজাদ চৌধুরী

**আবুল কালাম আজাদ চৌধুরী** (জন্ম: ২১ অক্টোবর, ১৯৪৬) বিশ্ববিদ্যালয় মঞ্জুরী কমিশন (ইউজিসি)’র সাবেক চেয়ারম্যান। প্রফেসর ড. এ কে আজাদ চৌধুরী নয়াদিল্লিভিত্তিক সাউথ এশিয়ান ইউনিভার্সিটির গভর্নিং বডির চেয়ারম্যান নির্বাচিত হয়েছেন। তিনি ঢাকা বিশ্ববিদ্যালয়ের সাবেক (২৩তম) উপাচার্য এবং বিশ্ববিদ্যালয়টির ইমেরিটাস অধ্যাপক। তিনি বাংলাদেশ আওয়ামী লীগের উপদেষ্টা মন্ডলীর সদস্য।

## শিক্ষাজীবন
অধ্যাপক আজাদ ঢাকা বিশ্ববিদ্যালয়ের প্রাণরসায়ন বিভাগ থেকে প্রথম শ্রেণীতে ১৯৬৭ সালে বিএসসি এবং ১৯৬৮ সালে এমএসসি ডিগ্রি অর্জন করেন। ১৯৭৬ সালে যুক্তরাজ্যের ম্যানচেস্টার বিস্ববিদ্যালয় থেকে ঔষধবিজ্ঞানে পিএইচডি ডিগ্রি অর্জন করেন। নটিংহ্যাম বিশ্ববিদ্যালয়ে তিনি ডক্টরেটোত্তর গবেষণা সম্পন্ন করেন।

## কর্মজীবন
অধ্যাপক আজাদ ১৯৮৫ সালে অধ্যাপক পদে উন্নীত হন। ১৯৮৩ থেকে ১৯৮৭ সাল পর্যন্ত ঢাকা বিশ্ববিদ্যালয়ের ফার্মেসি বিভাগের চেয়ারম্যানের দায়িত্ব পালন করেন। ১৯৯৫ থেকে ১৯৯৭ সাল পর্যন্ত তিনি ফার্মেসি অনুষদের ডীনের দায়িত্ব পালন করেন। তিনি ১৯৯৬ সালের সেপ্টেম্বর থেকে ২০০১ সালের নভেম্বর পর্যন্ত ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন। তিনি ঢাকা বিশ্ববিদ্যালয়ের ক্লিনিক্যাল ফার্মেসি ও ফার্মাকোলজি বিভাগের ইমেরিটাস অধ্যাপক।

## সম্মাননা
* সমাবর্তন বক্তা, ত্রিভুবন বিশ্ববিদ্যালয়, নেপাল, ২৩ নভেম্বর, ১৯৯৯
* বঙ্গবন্ধু বক্তৃতা, হাল বিশ্ববিদ্যালয়, যুক্তরাজ্য, মার্চ ২৯, ২০০০

## সদস্য
* সিনেট, ঢাকা বিশ্ববিদ্যালয়, ১৯৮৮-১৯৯২ এবং ১৯৯৩-১৯৯৬
* সিন্ডিকেট, ঢাকা বিশ্ববিদ্যালয়, ১৯৮২-১৯৮৫ এবং ১৯৯৩-১৯৯৬

## তথ্যসূত্র

## বহিঃসংযোগ
CV

বিষয়শ্রেণী:ঢাকা বিশ্ববিদ্যালয়ের উপাচার্য
বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফেনী জেলার ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশ বিশ্ববিদ্যালয় মঞ্জুরী কমিশনের চেয়ারম্যান
বিষয়শ্রেণী:বাংলাদেশী শিক্ষায়তনিক
বিষয়শ্রেণী:ঢাকা বিশ্ববিদ্যালয়ের ইমেরিটাস অধ্যাপক
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী
কেনউড কর্পোরেশন

থাম্ব|কেনউড কর্তৃক প্রস্তুতকৃত গাড়ির রেডিও।
একটি জাপানি ইলেকট্রনিকস কোম্পানি, এমেচার রেডিও ও হাই ফাই (বহনযোগ্য অডিও সিসটেম)এর প্রস্তুতকারক। ১৯৪৬ এ কাসুগা রেডিও কোম্পানি নামে যাত্রা শুরু করা এই কোম্পানি এমেচার রেডিও ট্রান্সরিসিভার সহ বেশ কিছু অডিও পন্যের উদ্ভাবক।

## বহিঃসংযোগ
* Kenwood Global site
* Kenwood Electronics Europe

বিষয়শ্রেণী:বহুজাতিক কোম্পানি
বিষয়শ্রেণী:ইলেকট্রনিক্স কোম্পানি
বিষয়শ্রেণী:টোকিও ভিত্তিক প্রস্তুতকারক কোম্পানি
বিষয়শ্রেণী:জাপানি মার্কা
বিষয়শ্রেণী:লাউডস্পিকার প্রস্তুতকারক
বিষয়শ্রেণী:২০১১-এর অধিগ্রহণ ও একত্রীকরণ
বিষয়শ্রেণী:হেডফোন প্রস্তুতকারক